Jules et Jim

Jules kaj Jim ( [ʒyl e dʒim]) estas franca novonda drama amafera filmo de 1962, reĝisorita, produktorita kaj kunverkita de François Truffaut. Kun agado okazanta antaŭ kaj post la Unua Mondmilito, ĝi rakontas tragedian amtriangulon en kiu partoprenas franca bohemiisma Jim (Henri Serre), lia pli serioza aŭstria amiko Jules (Oskar Werner), kaj la fianĉino kaj poste edzino de Jules nome Catherine (Jeanne Moreau).

La filmo estas bazita sur duon-membiografia romano de la avangarda verkisto Henri-Pierre Roché de 1953 rakontanta sian rilaton kun la juna verkisto Franz Hessel kaj lia edzino Helen Grund."Stéphane Hessel, un homme engagé : 'J’ai toujours été du côté des dissidents'" Télérama (12a de Marto, 2011). Alirita la 17an de Marto, 2011, france. Truffaut trafis la libron meze de la 1950-aj jaroj ĉe la librovendistoj laŭlonge de la Sejno en Parizo. Li poste amikiĝis kun la maljuna Roché, kiu estis publikiginta sian unuan romanon estante 74-jaraĝa. La aŭtoro aprobis la intereson de la juna reĝisoro por adapti la verkon al alia komunikilo.

La filmo ricevis plurajn premiojn kaj nun estas konsiderata kulta filmo.

Intrigo

Jules kaj Jim estas du amikoj jam en la komenco de la filmo. Kiam ili ferias kun Catherine, ambaŭ roluloj iom distanciĝas kaj ilia amikeco duopa iĝas triopo, en kiu ambaŭ viroj enamiĝas de Catherine. Jules avertas Jim, ke Catherine estos lia edzino kaj sekve li ne devas seksallogi ŝin. Oni antaŭmetas averton pri eventuala konscio pri la tragedia flanko de la filmo. Catherine elektas finfine Jules kaj edziniĝas al li. Sed la amikeco inter ambaŭ viroj pluas. Sekvas tumulta periodo dum la Unua Mondmilito en kiu ambaŭ pro sia nacieco luktas en malaj flankoj, konstante timante, ke ili povus intermortigi sin unu la alian batale. 

eta|maldekstre|210ra|Ĉe tiu ponto finiĝas la historio.
Post la batalĉeso, Jim rekuniĝas kun siaj geamikoj en ilia kampara germana ĉaledo kaj li komprenas, ke la amparo ne bone funkcias kaj ekscias, ke Catherine havis / havas amantojn. Ili loĝas tute kunaj kaj kompliceco inter Jim kaj Catherine kreskas, kaj ili eĉ deziras havi filon. Ilia nova amparo ne ĝenas Jules, eĉ se ili kunloĝas en la sama domo, kaj Jules promesas ami Catherine ĉiuokaze. Tamen ankaŭ la ligo inter Jim kaj Catherine malvarmiĝas kaj ŝi minacas pafi Jim, kiu fuĝas sukcese. Tamen la triopo denove promenas kampare kune; ŝi veturigas Jim per sia aŭto kaj sekvas nebremsante el rompita ponto al rivero, kie ambaŭ dronas dum Jules demalproksime rigardas nepovante eviti la katastrofon. 

Geaktoraro kaj roluloj
 Jeanne Moreau: Catherine
 Oskar Werner: Jules, la aŭstro
 Henri Serre: Jim, la franco
 Marie Dubois: Thérèse
 Cyrus Bassiak (Serge Rezvani): Albert, la gitaristo, amanto de Catherine
 Sabine Haudepin: Sabine
 Annie Nelsen: Lucie
 Vanna Urbino: Gilberte, fianĉino de Jim
 Bernard Largemains: Merlin
 Dominique Lacarrière : 
 Jean-Louis Richard :kafeja kliento
 Michel Varesano:kafeja kliento
 Elen Bober: Mathilde
 Christiane Wagner
 Michel Subor: voĉo de la rakontisto

Referencoj

Kategorio:Filmoj aperintaj en 1962
Kategorio:Francaj dramaj filmoj
Kategorio:Amaferaj filmoj
Kategorio:Francaj nigrablankaj filmoj
Kategorio:Filmoj adaptitaj de libroj